Sveitsin maajoukkueessa Zakaria pelasi ensimmäisen A-maaottelunsa 28. toukokuuta 2016, kun Sveitsi hävisi Belgialle 1–2. Hänet valittiin EM-kilpailuihin 2016 osallistuvaan joukkueeseen vain kahden ystävyysmaaottelun kokemuksella. Hän ei kuitenkaan päässyt pelaamaan turnauksessa. MM-kilpailuissa 2018 hän tuli vaihdosta kentälle otteluissa Brasiliaa ja Costa Ricaa vastaan. Kesän 2021 EM-kilpailuissa hän pääsi vaihdosta kentälle Sveitsin ensimmäisessä alkulohko-ottelussa Walesia vastaan. Hän on pelannut yhdeksän MM- ja kahdeksan EM-karsintaottelua.